SUID-AFRIKAANSE RADIOLIGA NUUS SONDAG 25 JANUARIE 2015 


Goeiemêre en welkom by die weeklikse nuusuitsending van die Suid-Afrikaanse 
Radioliga, gelees deur (naam, roep- 
sein en OTH) 


Die Suid-Afrikaanse Radioliga saai elke Sondag om (8:15 plaaslike tyd in 
Afrikaans en om (08:30 plaaslike tyd in Engels landswyd `n nuusbulletin uit 
op HF sowel as op verskeie BHF- en UHF-herhalers. Vir Echolink-luisteraars 
is daar 'n herleiding deur ZSOJPL. `n Potgooi is ook beskikbaar op die 
Suid-Afrikaanse Radioliga se webblad. 


Hierdie oudiobulletin kan van die Suid-Afrikaanse Radioliga se webblad, 
www.sarl.org.za, afgelaai word. 'n Teksweergawe van hierdie en vorige bulletins 
kan ook daar verkry word en jy kan ook inteken om nuwe bulletins per e-pos 
te ontvang. 


Ons begin vanmêre se bulletin met nuus van twee stil sleutels: 


Dit is meet leedwese dat die heengaan van Sammy de Beer, ZSGAWI, van Ottos- 
dal op 11 Januarie 2015 en die heengaan van Peter Botha, ZS1CA, van Kaapstad 
op 16 Januarie 2015 aangekondig moet word. 


Ons betuig ons innige meegevoel met hulle families en vriende. 

POUSE 

In die nuus vandag 

LAASTE KANS OM VIR SARLGHOME TE BESPREEK 

INTEGNET OP DINSDAG 10 FEBRUARIE BESPREEK SONKRAG 

N NUWE REKORD VIR STROOIWEERKAATSING VANAF VLIEGTUIE 
en 

AUSTRALIË NA DIE VK OP 600 METERS 

Bly ingeskakel hiervoor en nog ander interessante nuus. 


** Die eerste SARLG@HOME vind plaas op 7 Februarie. Twee aanbiedings sal 
gedoen word. Frik Wolf ZS6F7Z se aanbieding behels hoe om oppervlakgemon- 
teerde komponente te soldeer. Om jou nuut gevonde kennis te toets ,word 
n klein projek gebou. Koste vir die werkswinkel is R150 vir SARL 
lede en R300 vir nie lede.n etskring , komponente en 'n laserskyf met 
aanwysings en ander inligting word ingesluit. Die werkswinkel begin om 8:30 
en volledige inligting is op die SARL webblad beskikbaar. 


Die tweede aanbieding begin om 14:00. Dit behels 'n bespreking van WSPR. 
Kom leer meer oor die SARL se interessante 5MHZ voortplantings navorsingspro- 
jek. Dit word aangebied deur Stuart Moss ZS6SGM en Hans van de Groenendal 
ZS6GAKV. Om beplanning tov verversings te vergemaklik moet jy asb. vroegty- 
dig bespreek. 


** Die Suid-Afrikaanse Radioliga Interaktiewe Tegniese Net, of INTEGNET is 
weer terug op die lug op Dinsdag 10 Februarie om 19:30. Die gasspreker sal Her- 
bert Teubner, die algemene bestuurder van Sinetech wees. Hy sal oor sonkrag 
vir radio amateurs praat. Hy sal die verskillende tipes sonpanele en hul ge- 
bruik verduidelik asook hoe sonkrag as `n rugsteenstelsel gebruik kan word om 
beurtkrag vry te spring. Dit is 'n, op-die-lug bespreking wat jy nie wil misloop 
nie. 


Klubs wat per landlyn by die netwerk wil inskakel, word uitgenooi om hul 
besonderhede aan artoday@sarl.org.za te stuur nie later nie as 5 Februarie 2015. 


** 13 Februarie is Internasionale Radiodag. As deel van die Internasionale 
Radiodag sou die Suid-Afrikaanse Radioliga graag kort onderhoude met jong- 
mense oor “wat beteken (amateur) radio vir jou?” doen. Die onderhoude sal 
uitgesaai word op die web op 13 Februarie en beskikbaar gestel word aan an- 
der radiostasies. Om deel te neem, stuur jou landlyn besonderhede aan, arto- 
day@sarl.org.za. Reëlings vir die kort onderhoude sal getref word. 


** *n Vroeë ontleding van die Pears Nasionale BHF / UHF kompetisie wys dat 
ongure weerstoestande wat gedurende kompetisie geheers het die oorhand oor 
die kompetisie gehad het. Reën, stormsterkwinde en kragonderbrekings het 
daartoe gelei dat minder logstate as verwag, tot dusver ontvang is. Toestande 
in ander afdelings was beter en meer logstate is van daardie areas ontvang. , 


Hoogtepunte skyn die aantal digitale kontakte, wat gemaak is uit Namibië na 
Kaapstad, Port Elizabeth en die Gauteng area op beide 50 en 144 MHZ en die 
lang afstande gewerk. Nog 'n verrassing was die eerste-ooit strooiweerkaats- 
ingkontak vanaf 'n vliegtuig tydens `n VHF kompetisie in Suid-Afrika tussen 
Ettienne, ZS1AX, en Pine, ZS6OB, op 50,233 MHz FSK441 oor `n afstand 
van 1 290 km. Dit is ook `n nuwe Suid-Afrikaanse Radioliga rekord vir strooi- 
weerkaatsing vanaf vliegtuie. Soos wat logstate ontvang word , sal PEARS `n 
beter idee hê oor analoog langafstand kontakte en hoe die nuwe afdelings 144.400 
MH; FM kategorie gevaar het. Dit blyk egter dat 'n aantal swerwerstasies ook 
aktief was. 


Tin Afdeling 2 , was plaaslike aktiwiteit minder met verwysing na die 2014- 
kompetisie, wat hoofsaaklik te wyte was agv. die afwesigheid van ons ster veld- 
stasies Allan, ZS2BO en Terence, ZS2VDL, wat die bande gewoonlik lewendig 
hou. 'Terence het PEARS ingelig dat as gevolg van verpligtinge, dat hulle die 
kompetisie vanjaar misgeloop het , maar sal volgende jaar weer deelneem. Oor 
die jare is daar waargeneem dat veldstasies `n geweldige invloed op die plaaslike 
deelname het. In die vroeë dae het die Suid-Afrikaanse radioliga BHF kom- 
petisie geblom omdat baie klubstasies deelgeneem het. 


Wend asb. 'n ernstige poging aan om jou logstaat in te dien. So lank dit 
die datum, tyd, stasie gewerk, ruitverwysing en sein verslag ontvang bevat, sal 
PEARS dit uitsorteer en die afstand bereken. Jou logstaat is ook nodig vir 
PEARS om die voetspoor van BHF aktiwiteite in Suid-Afrika te ontleed en te 
evalueer. Die sluitingsdatum vir logstate is Sondag 15 Februarie. 


** Die HABEX-10 Missie is geskeduleer vir lansering op Saterdag 25 April 2015. 
Dit sal deel uitmaak van die Global Space Balloon Challenge 2015, waarvan 
HABEX `n deel is. HABEX is die akroniem vir High Altitude Balloon EXperi- 
ment. 


Die eerste lanseeringsvergadering sal van 19:00 tot 20:00 SAT op Donderdag 
5 Februarie by die ORT klubhuis in Ebenezerstraat, Benoni, langs die N12 
Atlasweg afrit, plaasvind. Almal word uitgenooi om die lanseeringsvergadering 
by te woon. Vir verdere besonderhede, kontak die sameroeper Chris, ZS6COG, 
by ZS6COGOGMAIL.COM 


U luister na `n nuusbulletin van die Suid-Afrikaanse Radioliga 


** Deur gebruik te maak van die nuwe OPERA Dynamic MF/LF baken modus, 
het A.F. Russel, VK5CV, om 16:30 UTC op 15 Januarie n uitsending op 477 
kHz gemaak en dit is raakgesien deur Tom, G8HUH, met ontvangs op -37 dB. 
Inligting herwin vanaf die PSK-Kaart databasis toon dat die opname presies 
pas by die OPERA Dynamic tydmaat. Opera Dynamic bied `n addisionele 5 of 
6 dB wins meer aan invergelyking met die konvensionele Opera Beacon en word 
outomaties ingeskake,l sou die dekodeering misluk. Die fasiliteit is gekoppel 
aan die OP8 477 kHz en OP32 136 kHz modusse. VK5CV berig dat hy 50 watt 
kraguitset na n 160 m omgekeerde L met `n basis-gelaaide variometer gebruik 
het. Diegene wat betrokke is, sê dat hierdie een van die kits voortplantings 
gebeure is en gekoppel is aan die MF band. 'Tot op hede, is n kontak tussen 
die VK/EU na Australië nog nie gemaak nie. 


** `n Aansoek om lidmaatskap van die Suid-Afrikaanse Radioliga is ontvang van 
Andries Stefanus Kruger, ZSL1132. 


Enige besware teen die aanvaarding van die aansoek moet die Sekretaris voor of 
op die Dinsdag na hierdie bulletin bereik. Lidmaatskap van die Suid-Afrikaanse 
Radioliga staan tans op 1 605 lede en 35 geaffilieerde klubs. 


** Die volgende radioamateur eksamen of RAE sal gehou word op Donderdag 
21 Mei 2015. Die sluitingsdatum vir registrasie is Donderdag 9 April en geen 
laat registrasies sal aanvaar word nie. Kry die volledige besonderhede op die 
Liga se webwerf. 


** Die Antieke Draadloosvereniging se gelykgolf aktiwiteitsdag sal gehou word 
vanaf 10:00 UTC op Saterdag 7 Februarie tot 10:00 UTC op Sondag 8 Febru- 
arie met aktiwiteit op 80, 40 en 20 meter. Daar is vier kategorieë van deel- 
name aan die kompetisie. 'n RST verslag, die operateur se naam en ruitver- 
wysing word uitgeruil. (@SOs tel 1 punt vir lae krag en 2 punte vir ORP. 
Sertifikate word toegeken word aan die eerste plekke en die hoogste enkele 
bandtelling. Logstate moet teen Maandag 23 Februarie ingedien word aan 
andyzs6ady@vodamail.co.za 


** Die Suid-Afrikaanse Radioliga se Nasionale Velddag vind plaas tussen 10:00 
UTC op Saterdag 14 Februarie en 10:00 UTC op Sondag 15 Februarie met 
gelykgolf, foon en digitale aktiwiteit op 160 tot 10 meter, die WARGC bande 


uitgesluit. Die Bloemfontein ARK beplan `n veldstasie met `n Valentyn-aandete 
op die Saterdag aand. 


** Die Afrika alle Modusse Internasionale DX Kompetisie sal plaasvind vanaf 
12:00 UTG op Saterdag 14 Maart om 12:00 UTC op Sondag 15 Maart met gelylk- 
golf, foon en RTD aktiwiteit op 160 tot 10 meter, die WARC bande uitgesluit. 
Die doel van hierdie kompetisie is om aktiwiteit uit Afrika te stimuleer. Alle 
deelnemende stasies wêreldwyd kan `n land tydens die kompetisietydperk werk, 
maar @SOs met radio amateurs uit Afrika word aangemoedig soos weerspieël 
in die hoër punte wat toegeken word. 


Vind al die reëls in die 2015 Blouboek beskikbaar vir aflaai vanaf die Liga se 
webwerf. 


** Die Oosrand-tak bied sy volgende ruilwinkel aan op 31 Januarie 2015 vanaf 
12:00 tot 16:00 by hul klubhuis in Ebenezerstraat, Benoni. Kontak Judy op 079 
780 2030 of per e-pos aan zsberb@gmail.com vir tafel besprekings teen R20 per 
tafel. 


** Tn die voortplanting verslag, berig Hannes Coetzee, ZSGBZP dat die verwagte 
sonaktiwiteitsvlak laag gaan bly. `n Nuwe sonvlek wat besig is om sy verskyning 
op die Suid-Oostelike rand van die son te maak, kan die bron van M- en X-klas 
sonfakkels wees. Vir diegene wat hulle eie frekwensievoorspellings wil doen, die 
verwagte effektiewe sonvlektelling vir die week is ongeveer 74. 


Amateurs kan goeie openinge op die 20 tot 10 m DX bande verwag. Besoek 
gerus die webtuiste spaceweather.sansa.org.za, vir meer inligting 


En nou het die dagboek van gebeure 


31 Januarie - die laaste dag vir jou nominasies vir die Suid-Afrikaanse Radioliga 
toekennings, die vlooimark by die ERB klubhuis in Ebenezer Street, Benoni en 
sluitingsdatum vir die Somer ORP wedstryd logstate 5 Februarie - HABEX 
Missie vergadering by die ORT Klubhuis; laste dag om jou landlyn versoek in 
te dien vir die Integnet 7 Februarie SARL@Home 7 en 8 Februarie - die AWA 
Gelykgolf-dag 10 Februarie Integnet oor sonkrag 13 Februarie Internasionale 
Radiodag 14 en 15 Februarie - die Nasionale Velddag 15 Februarie - sluitingsda- 
tum vir PEARS BHE/UHF logstate 14 en 15 Maart - die Afrika alle modusse 
Internasionale DX kompetisie 9 April uitings datum vir registrasie vir die Mei 
RAE 


Om die nuusbulletin mee af te sluit, net weer n terugblik op ons hoof 
nuusberig. ** Die eerste SARL@HOME vind plaas op 7 Februarie. 
Twee aanbiedings sal gedoen word. Frik Wolf ZS6FZ se aanbieding 
behels hoe om oppervlakgemonteerde komponente te soldeer. Om jou 
nuut gevonde kennis te toets wordn klein projek gebou. Besonderhede is 
beskikbaar op die liga se webwerf 


** Die Suid-Afrikaanse Radioliga se nuusdiens nooi klubs en individue om nuus- 
brokkies van belang vir radioamateurs en kortgolfluisteraars in te dien. Plaas nu- 


usberigte indien moontlik, in beide Engels en Afrikaans op die Suid-Afrikaanse 
Radioliga webtuiste onder die newsinbox skakel nie later as die Donderdag wat 
die bulletindatum voorafgaan nie. 


Luister elke Sondagoggend om 10:00 sentraal Afrika tyd na “Amateur Radio 
Today”. Daar is herleiding op 7 082 kHz laer syband, 7 205 en 17 660 kHz 
AM en verskeie herleidings op BHF en UHF frekwensies regoor Suid-Afrika. 
'n potgooi deur Dick, ZS6RO, is ook beskikbaar. `n Heruitsending vind op 
Maandae om 18:30 sentraal Afrika tyd op 4895 kHz plaas. Ons ontvang graag jou 
sein rapporte, kommentaar en voorstelle, stuur 'n e-pos aan artoday@sarl.org.za. 
Sentech borg die uitsendings op die nie-amateurfrekwensies. 


Jy het geluister na `n nuusuitsending van die Suid-Afrikaanse Radioliga, 
saamgestel deur Dennis Green, ZSABS, geredigeer deur Johann du Plessis 
ZS6PSS en gelees deUT 2... ie se se oes vak Rek ER BA He Gee Be Gee Gee eek ARE 


Die Afrikaanse nuusspan groet nou en wens jou 'n mooi week toe. Totsiens 
p J 


/EX 


